Retten til løn på barnets første sygedag er ikke et lovkrav, men afhænger af din ansættelseskontrakt og den gældende overenskomst du er ansat under. Der er samtidigt også forskel på om du er offentlig eller privat ansat og her kan der f.eks. også være krav til anciennitet.
Du har som udgangspunkt ret til frihed med løn i forbindelse med barnets første sygedag, hvis det fremgår af din ansættelseskontrakt eller overenskomst. Er det ikke beskrevet i din kontrakt eller overenskomst, vil den være selvbetalt. I nogle tilfælde har man ret til både første og anden sygedag - dette vil også fremgå af din ansættelseskontrakt eller overenskomst. Har du som forælder ret til fravær på barnets første sygedag, skal du være opmærksom på, at kun er den ene forælder kan holde barnets første sygedag. Du som mor kan f.eks. ikke holde fri på barnets første sygedag mandag, hvorefter barnets far holder barnets første sygedag tirsdag. Det samme gælder naturligvis også for 2. sygedag.
Hvis barnets første sygedag ikke er aftalt gennem din ansættelseskontrakt eller overenskomst, kan du kun holde fri, ved akut opståede sygdom hvor det er tvingende nødvendigt at du er til stede ved dit barn.